[image: ]
OZNÁMENIE O SPRACÚVANÍ OSOBNÝCH ÚDAJOV
skupina LEXANTE

Toto oznámenie informuje o tom, ako v skupine LEXANTE získavame, používame a chránime osobné údaje, aké práva v súvislosti s nimi máte a ako si ich môžete uplatniť. Spracúvanie osobných údajov sa u nás uskutočňuje v súlade s nariadením Európskeho parlamentu a Rady (EÚ) 2016/679 (GDPR) a so zákonom č. 18/2018 Z. z. o ochrane osobných údajov.

1. Komu je toto oznámenie určené

Informácie v tomto oznámení sa vzťahujú na:
· návštevníkov webovej stránky www.lexante.sk,
· klientov, ktorým poskytujeme právne služby,
· klientov, ktorým poskytujeme poradenské, účtovné a administratívne služby,
· protistrany, ich zástupcov a ďalšie osoby, ktorých údaje spracúvame v súvislosti s poskytovaním právnych služieb klientom,
· uchádzačov o zamestnanie, o advokátsku koncipientskú prax alebo o inú formu odbornej spolupráce,
· dodávateľov tovarov a služieb,
· účastníkov podujatí, školení, podcastov a ďalších aktivít skupiny LEXANTE,
· kontaktné osoby a iné osoby oprávnené konať za vyššie uvedené subjekty.


2. Kto sme a ako nás môžete kontaktovať

LEXANTE s.r.o. – advokátska kancelária
Sídlo: Slávičie údolie 106, 811 02 Bratislava, Slovenská republika
IČO: 53 362 624
Zapísaná v obchodnom registri Mestského súdu Bratislava III, oddiel Sro, vložka č. 147916/B, a v zozname spoločností s ručením obmedzeným vedenom Slovenskou advokátskou komorou.

LEXANTE ADVISORY s.r.o. – poradenské, účtovné a administratívne služby
Sídlo: Horná 65A, 974 01 Banská Bystrica, Slovenská republika
IČO: 54 031 737
Zapísaná v obchodnom registri Mestského súdu Banská Bystrica, oddiel Sro, vložka č. 53523/S.

Ktorá spoločnosť je vaším prevádzkovateľom. Prevádzkovateľom je tá spoločnosť skupiny LEXANTE, s ktorou ste uzavreli zmluvu alebo ktorej ste osobné údaje poskytli. Pri právnych službách je to vždy LEXANTE s.r.o. Pri poradenských, účtovných a administratívnych službách je to LEXANTE ADVISORY s.r.o.

Pri prevádzke webového portálu www.lexante.sk sú obe spoločnosti spoločnými prevádzkovateľmi. Vo všetkých otázkach týkajúcich sa spracúvania svojich osobných údajov sa môžete obrátiť na LEXANTE s.r.o.

Kontaktovať nás môžete e-mailom na info@lexante.sk, telefonicky na +421 909 123 300 alebo písomne na adrese sídla či na ktorejkoľvek z pobočiek:
· Bratislava – Slávičie údolie 106, 811 02 Bratislava,
· Banská Bystrica – Horná 65/A, 974 01 Banská Bystrica (Porges Palota, 4. poschodie),
· Košice – Dunajská 3, 041 01 Košice (Castor Business Residence, 3. poschodie).

3. Advokátska mlčanlivosť

LEXANTE s.r.o. je pri poskytovaní právnych služieb viazaná povinnosťou mlčanlivosti podľa § 23 zákona č. 586/2003 Z. z. o advokácii. Vzťahuje sa na všetky skutočnosti, o ktorých sa advokát dozvedel v súvislosti s výkonom advokácie, vrátane osobných údajov klientov aj tretích osôb. Ide o osobitný zákonný režim, ktorý má v niektorých bodoch prednosť pred GDPR.

V praxi to znamená, že:
· osobné údaje chránené mlčanlivosťou nesprístupňujeme tretím osobám, s výnimkou prípadov, keď to výslovne pripúšťa zákon alebo keď advokáta mlčanlivosti zbaví klient,
· rozsah informácií poskytnutých pri uplatnení práv dotknutej osoby môže byť obmedzený tam, kde by ich poskytnutie znamenalo porušenie mlčanlivosti (článok 23 GDPR v spojení s § 23 zákona o advokácii a § 30 zákona o ochrane osobných údajov),
· dozorný orgán nie je oprávnený vykonávať kontrolu spracúvania v rozsahu, v akom sú údaje chránené advokátskou mlčanlivosťou.


4. Prečo údaje spracúvame a ako dlho ich uchovávame

Účely sme zoradili do piatich skupín podľa toho, čoho sa týkajú. Pri každom účele uvádzame právny základ, kategórie údajov a dobu uchovávania.

4.1 Klientske vzťahy
	Účel spracúvania
	Právny základ
	Kategórie osobných údajov
	Doba uchovávania

	Poskytovanie právnych služieb
	Plnenie zmluvy podľa čl. 6 ods. 1 písm. b) GDPR. Plnenie zákonnej povinnosti podľa čl. 6 ods. 1 písm. c) GDPR (zákon o advokácii).
	Všetky osobné údaje poskytnuté alebo získané pri uzatváraní a plnení zmluvného vzťahu a pri vedení klientskeho spisu.
	10 rokov odo dňa, keď sú splnené všetky podmienky na uloženie klientskeho spisu do archívu (§ 25 zákona o advokácii).

	Údaje protistrán a ďalších tretích osôb v klientskom spise
	Oprávnený záujem podľa čl. 6 ods. 1 písm. f) GDPR. Plnenie zákonnej povinnosti podľa čl. 6 ods. 1 písm. c) GDPR.
	Osobné údaje obsiahnuté v klientskom spise, v podkladoch od klienta alebo získané v konaní.
	Zhodne s dobou uchovávania klientskeho spisu.

	Poskytovanie poradenských, účtovných a administratívnych služieb
	Plnenie zmluvy podľa čl. 6 ods. 1 písm. b) GDPR.
	Všetky osobné údaje poskytnuté alebo získané pri uzatváraní a plnení zmluvného vzťahu.
	10 rokov nasledujúcich po roku, ktorého sa týkajú spracúvané doklady; inak 4 roky od ukončenia zmluvného vzťahu.

	Uzatváranie a správa vzťahov s dodávateľmi a poskytovateľmi služieb
	Plnenie zmluvy podľa čl. 6 ods. 1 písm. b) GDPR. Oprávnený záujem podľa čl. 6 ods. 1 písm. f) GDPR.
	Bežné osobné údaje potrebné na uzavretie a plnenie zmlúv (údaje kontaktných osôb, štatutárnych orgánov a pod.).
	4 roky od ukončenia zmluvného vzťahu.



4.2 Zákonné povinnosti
	Účel spracúvania
	Právny základ
	Kategórie osobných údajov
	Doba uchovávania

	Ochrana pred legalizáciou príjmov z trestnej činnosti a financovaním terorizmu
	Plnenie zákonnej povinnosti podľa čl. 6 ods. 1 písm. c) GDPR.
	Všetky osobné údaje, ktoré vyžaduje zákon č. 297/2008 Z. z. pri identifikácii klienta a overovaní jeho identity.
	Počas trvania zmluvného vzťahu a 5 rokov po jeho skončení, ak finančná spravodajská jednotka nepožiada o predĺženie lehoty.

	Vedenie účtovníctva a plnenie daňových povinností
	Plnenie zákonnej povinnosti podľa čl. 6 ods. 1 písm. c) GDPR.
	Všetky osobné údaje uvedené v účtovných a daňových dokladoch.
	10 rokov nasledujúcich po roku, ktorého sa doklady týkajú.

	Vedenie korporátnych dokumentov
	Plnenie zákonnej povinnosti podľa čl. 6 ods. 1 písm. c) GDPR.
	Bežné osobné údaje uvedené v korporátnych dokumentoch (štatutárne orgány, spoločníci, osoby oprávnené konať za spoločnosť).
	Počas trvania spoločnosti.

	Archivácia
	Plnenie zákonnej povinnosti podľa čl. 6 ods. 1 písm. c) GDPR.
	Osobné údaje uvedené v archivovaných dokumentoch.
	V závislosti od typu archivovaného dokumentu.



4.3 Uchádzači o spoluprácu
	Účel spracúvania
	Právny základ
	Kategórie osobných údajov
	Doba uchovávania

	Obsadzovanie voľných pozícií vrátane pozícií advokátskych koncipientov
	Vykonanie opatrení pred uzatvorením zmluvy na žiadosť dotknutej osoby podľa čl. 6 ods. 1 písm. b) GDPR.
	Bežné osobné údaje poskytnuté počas výberového konania (životopis, motivačný list).
	Do uzatvorenia zmluvy alebo do ukončenia výberového konania.

	Vedenie databázy uchádzačov pre budúce príležitosti
	Súhlas podľa čl. 6 ods. 1 písm. a) GDPR.
	Bežné osobné údaje poskytnuté počas výberového konania (životopis, motivačný list).
	6 mesiacov od ukončenia výberového konania, resp. do odvolania súhlasu.



4.4 Komunikácia, marketing a prezentácia
	Účel spracúvania
	Právny základ
	Kategórie osobných údajov
	Doba uchovávania

	Odpoveď na správu z kontaktného formulára alebo z formulára online konzultácie
	Súhlas podľa čl. 6 ods. 1 písm. a) GDPR. Vykonanie opatrení pred uzatvorením zmluvy podľa čl. 6 ods. 1 písm. b) GDPR.
	Meno, priezvisko, e-mail, telefónne číslo, spoločnosť, údaje uvedené v správe.
	Do vyriešenia správy alebo do uzavretia zmluvy.

	Zasielanie newslettera a marketingovej komunikácie
	Súhlas podľa čl. 6 ods. 1 písm. a) GDPR. Oprávnený záujem podľa čl. 6 ods. 1 písm. f) GDPR pri existujúcich klientoch a marketingu podobných služieb.
	Meno, priezvisko, e-mailová adresa.
	Po dobu udeleného súhlasu alebo do jeho odvolania; počas trvania zmluvného vzťahu.

	Prezentácia kancelárie – sociálne siete, podcast, blog, podujatia
	Oprávnený záujem podľa čl. 6 ods. 1 písm. f) GDPR. Súhlas podľa čl. 6 ods. 1 písm. a) GDPR.
	Fotografia, obrazový a zvukový záznam, meno, priezvisko, pozícia, e-mail, telefónne číslo.
	Po dobu udeleného súhlasu alebo do jeho odvolania, resp. do podania námietky.

	Súbory cookies pre analytiku, reklamu a sociálne siete
	Súhlas podľa čl. 6 ods. 1 písm. a) GDPR.
	Bežné osobné údaje a online identifikátory.
	V závislosti od kategórie cookies – pozri článok 12.



4.5 Prevádzka kancelárie a ochrana práv
	Účel spracúvania
	Právny základ
	Kategórie osobných údajov
	Doba uchovávania

	Vybavovanie žiadostí dotknutých osôb
	Plnenie zákonnej povinnosti podľa čl. 6 ods. 1 písm. c) GDPR.
	Meno, priezvisko, bydlisko, dátum narodenia, prípadne iný údaj na overenie identity žiadateľa.
	2 roky po vybavení žiadosti.

	Evidencia porušení ochrany osobných údajov
	Plnenie zákonnej povinnosti podľa čl. 6 ods. 1 písm. c) GDPR.
	Osobné údaje dotknuté porušením ochrany osobných údajov.
	Počas trvania spoločnosti.

	Preukazovanie, uplatňovanie a obhajovanie právnych nárokov kancelárie
	Oprávnený záujem podľa čl. 6 ods. 1 písm. f) GDPR.
	Bežné osobné údaje.
	Do právoplatného skončenia veci, v ktorej sa nárok preukazuje, uplatňuje alebo obhajuje.





5. Na aké oprávnené záujmy sa odvolávame

Oprávnený záujem ako právny základ používame najmä:
· v súdnych a mimosúdnych sporoch a v konaniach s orgánmi verejnej moci, v ktorých nezastupujeme klienta, ale uplatňujeme vlastné právne nároky,
· pri spracúvaní údajov kontaktných osôb a iných osôb oprávnených konať za právnické osoby, s ktorými spolupracujeme,
· pri spracúvaní údajov protistrán, ich zástupcov a ďalších tretích osôb v rozsahu nevyhnutnom na riadne poskytnutie právnych služieb klientovi,
· pri marketingovej komunikácii, na ktorú sa podľa platných predpisov súhlas nevyžaduje – najmä voči klientom a osobám, s ktorými už máme relevantný vzťah,
· pri prezentácii kancelárie navonok.

Na konferenciách, školeniach, podcastoch a ďalších podujatiach, na ktorých sa zúčastňujeme, môžeme vyhotovovať fotografie a obrazové či zvukové záznamy zachytávajúce účastníkov a použiť ich na propagáciu našich aktivít. Ak si neželáte byť na takýchto záznamoch zachytení, dajte nám to vedieť pred podujatím na info@lexante.sk.


6. Komu osobné údaje sprístupňujeme

Údaje sprístupňujeme len v rozsahu, ktorý je nevyhnutný, a len subjektom, ktoré poskytujú dostatočné záruky ochrany. To platí aj pre výmenu údajov medzi LEXANTE s.r.o. a LEXANTE ADVISORY s.r.o., ku ktorej dochádza vtedy, keď je potrebná na efektívne poskytnutie služby klientovi. Údaje chránené advokátskou mlčanlivosťou sa medzi spoločnosťami skupiny nesprístupňujú, ibaže to výslovne pripúšťa zákon alebo klient advokáta mlčanlivosti zbaví.
	Oblasť
	Príjemca
	Prenos mimo EHP

	IT služby
	Poskytovateľ IT služieb a technickej podpory
	Nie

	Doména a webhosting
	Registrátor domény a poskytovateľ webhostingu
	Nie

	Kancelária – e-mail, cloud
	Poskytovateľ kancelárskych a cloudových riešení
	Áno (USA)

	Účtovníctvo a fakturácia
	Poskytovateľ účtovného a fakturačného softvéru
	Nie

	Marketing a sociálne siete
	Poskytovatelia marketingových platforiem (LinkedIn, Meta, Google)
	Áno (USA)

	Analytika webovej stránky
	Google Analytics, Google Tag Manager
	Áno (USA)

	Odborná spolupráca
	Spolupracujúci advokáti a advokátske kancelárie, notári, exekútori, znalci, tlmočníci a prekladatelia
	Nie

	Zákonné povinnosti
	Orgány verejnej moci – najmä súdy, orgány činné v trestnom konaní, správca dane, Slovenská advokátska komora, finančná spravodajská jednotka
	Nie

	Vnútroskupinový prenos
	Spoločnosti skupiny LEXANTE
	Nie




7. Prenos údajov mimo Európskeho hospodárskeho priestoru

Prenosy osobných údajov mimo EHP sa snažíme minimalizovať. Pri výkone svojej činnosti však využívame aj globálnych poskytovateľov služieb, ktorí môžu údaje prenášať mimo EHP – sú označení v tabuľke v článku 6.
V takých prípadoch prenos uskutočníme len na základe rozhodnutia Európskej komisie o primeranosti podľa čl. 45 GDPR alebo na základe štandardných zmluvných doložiek podľa čl. 46 ods. 2 GDPR, prípadne inej záruky predvídanej GDPR.


8. Odkiaľ osobné údaje získavame

Spracúvame najmä údaje, ktoré sme získali priamo od dotknutých osôb. Údaje však môžeme získať aj od svojich klientov – typicky pri poskytovaní právnych služieb – z verejne dostupných zdrojov a registrov alebo od osôb, s ktorými pri svojej činnosti spolupracujeme.


9. Ako osobné údaje chránime

Zavedené technické a organizačné opatrenia priebežne vyhodnocujeme a aktualizujeme. Ide najmä o:
· identifikáciu, autentizáciu a autorizáciu oprávnených osôb pri používaní informačného systému a zaznamenávanie ich vstupov,
· prihlasovanie do zariadení a používateľských účtov výlučne cez pridelené prístupové údaje a riadenú správu hesiel,
· detekciu škodlivého kódu v prichádzajúcej pošte a v prijímaných súboroch a ochranu pred nevyžiadanou poštou,
· ochranu vnútorného aj vonkajšieho prostredia nástrojmi sieťovej bezpečnosti (firewall),
· šifrovanie obsahu dátových nosičov a údajov prenášaných počítačovými sieťami,
· zálohovanie s vopred zvolenou periodicitou a pravidelnú aktualizáciu operačného systému a aplikačného vybavenia,
· bezpečné vymazávanie osobných údajov z dátových nosičov,
· prideľovanie prístupových práv a rolí podľa zásady nevyhnutného rozsahu,
· písomné poučenie oprávnených osôb o právach a povinnostiach podľa GDPR a o povinnosti mlčanlivosti a ich pravidelné školenia,
· kontrolu fyzického vstupu do priestorov kancelárie a uzamykateľné uloženie listinných klientskych spisov.
Ak chcete o zabezpečení svojich údajov vedieť viac, napíšte nám na info@lexante.sk.


10. Automatizované individuálne rozhodovanie

Pri bežnom výkone činnosti spoločností skupiny LEXANTE nedochádza k automatizovanému individuálnemu rozhodovaniu vrátane profilovania v zmysle čl. 22 GDPR.


11. Vaše práva

Ak vaše údaje spracúvame na základe súhlasu, môžete ho kedykoľvek odvolať e-mailom na info@lexante.sk. Odvolanie súhlasu nemá vplyv na zákonnosť spracúvania pred jeho odvolaním.
Bez ohľadu na to máte právo kedykoľvek namietať proti spracúvaniu založenému na oprávnenom alebo verejnom záujme, ako aj proti spracúvaniu na účely priameho marketingu vrátane profilovania.
Za podmienok ustanovených v GDPR máte ďalej právo:
· na prístup k osobným údajom, ktoré sa vás týkajú (čl. 15 GDPR),
· na opravu nesprávnych osobných údajov (čl. 16 GDPR),
· na vymazanie osobných údajov (čl. 17 GDPR),
· na obmedzenie spracúvania (čl. 18 GDPR),
· na prenosnosť údajov (čl. 20 GDPR),
· namietať proti spracúvaniu (čl. 21 GDPR),
· podať sťažnosť alebo návrh na začatie konania Úradu na ochranu osobných údajov Slovenskej republiky, Hraničná 12, 820 07 Bratislava, statny.dozor@pdp.gov.sk.

Uplatnenie týchto práv môže byť obmedzené v rozsahu, v akom by ich výkon viedol k porušeniu advokátskej mlčanlivosti podľa článku 3 alebo inej zákonnej povinnosti.

Ak porušenie ochrany osobných údajov môže viesť k vysokému riziku pre vaše práva a slobody, oznámime vám ho bez zbytočného odkladu.


12. Súbory cookies
Cookie je malý súbor, ktorý webstránka ukladá vo vašom počítači alebo mobilnom zariadení pri jej návšteve. Vďaka nemu si stránka na určitý čas pamätá vaše kroky a preferencie – napríklad zvolenú jazykovú verziu – takže ich pri ďalšej návšteve nemusíte nastavovať znova. Cookies nám neposkytujú prístup k vášmu zariadeniu ani k informáciám o vás okrem tých, ktoré nám sami poskytnete.

Naša stránka používa cookies na zabezpečenie nevyhnutnej funkcionality, na anonymnú štatistiku o návštevnosti, na zapamätanie vašich nastavení a na prispôsobenie reklamy. Na iný účel ich nepoužívame.
Nevyhnutné cookies ukladáme na základe oprávneného záujmu. Analytické, marketingové cookies a cookies sociálnych sietí ukladáme výlučne na základe vášho súhlasu, ktorý môžete kedykoľvek udeliť, zmeniť alebo odvolať v nastaveniach cookies na tejto stránke.

Cookies môžete kontrolovať a mazať aj sami – podrobnosti nájdete na aboutcookies.org. Väčšinu prehliadačov možno nastaviť tak, aby ich ukladanie znemožnili; v takom prípade však niektoré funkcie stránky nemusia fungovať.


13. Zmeny tohto oznámenia

Vyhradzujeme si právo toto oznámenie upraviť a zmeniť. Ak pôjde o podstatnú zmenu, oznámime vám ju napríklad všeobecným oznámením na portáli www.lexante.sk. Odporúčame vám preto obsah tejto stránky priebežne sledovať.

Toto oznámenie je účinné od 01.01.2026 a nahrádza predchádzajúce znenie zásad spracúvania osobných údajov.

____ LEXANTE s.r.o. ____
Zapísaná v obchodnom registri Mestského súdu Bratislava III, oddiel: Sro, vložka č.:147916/B
Slávičie údolie 106 | 811 02 Bratislava | Slovensko | www.lexante.sk | +421 909 123 300 | info@lexante.sk
IČO: 53 362 624 | DIČ: 2121363849 | IČ DPH: SK2121363849

1
LEXANTE s.r.o. je advokátska kancelária zapísaná v zozname spoločností s ručením obmedzeným vedenom Slovenskou advokátskou komorou (SAK). Oprávnenie advokátskej kancelárie poskytovať právne služby vzniklo zápisom do zoznamu spoločností s ručením obmedzeným poskytujúcich právne služby vedeného SAK, a to v súlade so zákonom č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.

